# Referat fra Vandudvalgsmøde 23. august 2018

Vandudvalgets medlemmer: Dorthe Helsby, Troels Agerbo, Peter Bo Hansen og Vibeke Enemark

Mødet blev afholdt som telefonmøde.

**IT-udstyr**

Der har ved flere lejligheder vist sig behov for IT-udstyr ved afholdelse af Vandprøver, idet ikke alle arrangører har mulighed for at stille computer og printer til rådighed.

Hertil en kort snak omkring behovet for at printe til Vandprøver. Er det en mulighed at klare det hele elektronisk via sms og/eller mail??

Beslutning: Troels undersøger priser og indkøber computer med lang batteritid eller lignende løsning og evt printer. Endelig beslutning på næste møde i oktober

**Medlemskab**Vi er blevet spurgt omkring medlemskab, når 2 personer (ægtepar) med 1 hund, hvor begge deltager i vandarbejdet behøver at være medlem af NFK. Klubbens regler er at alle som deltager i vandarbejdet skal være medlem senest efter et par prøvetræninger.

Vandudvalget anbefaler, at man i grupperne gør deltagere opmærksom på muligheden for ”familiemedlemsskab”, hvor begge kan være medlem for en beskeden merpris.  
  
**Officials til VP**  
Vandudvalget udarbejder forslag til fordeling af officials til hele årets vandprøver. Der sker desværre det, at officials ikke kan deltage på de tildelte dage og arrangøren mangler officials i sidste øjeblik.

Beslutning: Vi fortsætter som hidtil med at lave en samlet oversigt over officials til alle vandprøver, således at alle bliver brugt og prøverne nogenlunde rimelig fordelt. Oversigten kan kun være vejledende, og derfor indskærpes det overfor arrangørerne at være i god tid med at lave aftaler med officials.

**Brugere af Hundeweb**

Der er kommet forslag om at alle vandgrupper/arrangører af vandprøver har en adgang til Hundeweb, så arrangøren selv kan lave udtræk af tilmeldte deltagere og opdatere resultater i systemet.

Beslutning: Det er en fin ide. Vandgruppen på Fyn og på Falster er de eneste grupper, der pt ikke har adgang til Hundeweb. Dorthe spørger grupperne om, hvem der i gruppen skal have adgang.

Årets planlagte prøver vil fortsat blive oprettet af Vandudvalget/Dorthe

**Forskudsbeløb til prøver**

Der er indkommet et ønske om, at der kan udbetales et forskudsbeløb til afholdelse af vandprøver, så arrangøren ikke behøver at lægge ud af egne private penge.

Beslutning: Det er en fin ide. Ved behov kan der forespørges om et forskudsbeløb til Vandudvalget/Troels

**Køb af båd og redningskrans**

Der er indkommet ønske om ny båd og redningskrans til Vandgruppen Jylland Midt/Vest.

Beslutning: Vi må lave en samlet vurdering af behov for materiel/båd og sammenholdt med økonomien vurdere, hvad vi gør bedst. Denne udsættes til vores møde i oktober

**Orientering om Revision af Vandprøveregler**

Processen omkring revision af Vandprøveregler er godt i gang og det forventes at Vandrevisionsudvalget har et oplæg klar medio september. Herefter skal dommerne vurdere om de foreslåede regelændringer i konkurrencesammenhæng kan dømmes som beskrevet/foreslået. Herefter skal Vandudvalget godkende de nye Vandprøveregler på møde 14. oktober. Dernæst skal Vandprøvereglerne godkendes af NFK’s bestyrelse og til sidst skal også DKK godkende Vandprøvereglerne. Vi håber, at de nye regler kan træde i kraft senest inden næste sæson i 2019 starter.

**Nye opgaver/ansvar til Vandudvalget**

*Behandling af klager*

Vandudvalgets opgaver og ansvar udvides med opgaven omkring håndtering/behandling af modtagne klager ved Vandprøver på vegne af NFK’s bestyrelse.

*Kontaktperson til vandarbejde i andre lande, foreløbig kun i Europa*Troels er blevet kontaktperson i den lukkede facebookgruppe "*international cup for water work dogs*". Gruppens formål er at koordinere en årlig international vandprøve i Europa.

**Overblik over Økonomi**

Vandudvalget har for tiden ikke adgang til Vand-bankkontoen, fordi klubben er i gang med at flytte til en ny bank. Vi har i praksis ikke haft adgang til bankkontoen siden nytår, hvilket er meget uhensigtsmæssigt og utilfredsstillende. Regninger bliver for tiden betalt af klubbens kasserer.

Af samme årsag har vi derfor ikke overblik over Vandarbejdets økonomi, hvilket medfører en række praktiske udfordringer. Vi håber det falder på plads om ganske kort tid, ellers er vi nødt til at finde en anden midlertidig løsning.

**Koordinering til Gold Cup**

Der skal findes en person som har lyst til at stå for koordineringen af Vandprøver til Gold Cup. Det mest oplagte valg er en person som deltager på Gold Cup og som samtidig er aktiv i Vandarbejdet.

Næste møde er 14. oktober 2018 kl. 10 hos Peter i Odense

# Vandudvalgets opgaver og ansvarlige, august 2018

Vandudvalgets medlemmer: Dorthe Helsby, Troels Agerbo, Peter Bo Hansen og Vibeke Enemark

Økonomi og regnskab: Sanne Andersen indtil udgangen af 2017 og fra 2018 Troels Agerbo

Hundeweb: Dorthe Helsby, Troels Agerbo og Sanne Andersen

Kontakt til DKK: Dorthe Helsby

Hitliste: Ole Døssing

Materialeansvarlig: Søren L. Rasmussen

Hjemmesiden newfclub-vand.dk: Lis Døssing

Gold Cup Vandprøver & Biathlon – Troels Agerbo (Ønskes afsat til en anden person)

Rosetter - sørge for rosetter til hver vandprøve samt bestillinger: Peter Bo Hansen

”To Do” listen til konkurrencer: Dorthe Helsby

Sponsorkontakt Eucanuba (kun i 2017) Troels Agerbo og Jens Erik (vandansvarlig NFK’s bestyrelse)

Information til vandgrupperne/kontaktpersonerne - nye tiltag, medlemslister: Alle

Årsberetning til NFK om vandarbejdet: Trols Agerbo

Dagsorden og indkalde til møder i vandudvalget: Dorthe Helsby

Referater af vandudvalgsmøder samt sende disse til NFK bestyrelse, vandgruppernes kontaktpersoner og begge hjemmesider: Alle

Fordeling af officials til vandprøverne: Dorthe

Behandling af klager: Vandudvalget

Kontaktperson til vandarbejde i andre lande, ”International cup for water work dogs”: Troels

Vandprøveregelrevision: Dorthe Helsby, Poul Erik Rise, Søren Rasmussen, Anders Andersen og Pia Jensen